stanford-oval/wikipedia huggingface dataset:
พายุไต้ฝุ่นรามสูร (พ.ศ. 2551)
การเตรียมการ > ประเทศฟิลิปปินส์

สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ไม่ได้ออกสัญญาณเตือนภัยพายุหมุนเขตร้อนในประเทศฟิลิปปินส์ เนื่องจากพายุอยู่ห่างไกลจากประเทศเกินกว่าที่จะประกาศแจ้งคำแนะนำดังกล่าวได้ และมีการคาดการณ์ว่าสัญญาณเตือนภัยระดับพายุดีเปรสชันเขตร้อนจะเพิ่มลมมรสุมทางทิศตะวันตกเฉียงใต้ จึงทำให้พายุฝนฟ้าคะนองปกคลุมตอนกลาง ทางตอนใต้ของเกาะลูซอน วิซายัส และเกาะมินดาเนา ในอีก 3 วัน ข้างหน้า มีการแจ้งเตือนประชาชนที่อยู่อาศัยในที่ราบลุ่มแม่น้ำใกล้กับเนินเขา เนื่องจากอาจทําให้เกิดน้ำท่วมฉับพลัน และดินถล่ม พายุฝนฟ้าคะนองได้กระจายเป็นกลุ่ม ๆ โดยเฉพาะในช่วงบ่าย หรือเย็น และมีเมฆบางส่วนทำให้เกิดฝนตกหนักในเกาะลูซอนเมื่อเวลา 14:00 น. (07:00 น. เวลาสากลเชิงพิกัด) ของเมื่อวานนี้
ผลกระทบ > ประเทศฟิลิปปินส์

เมื่อวันที่ 12 พฤษภาคม พายุไต้ฝุ่นรามสูรได้เคลื่อนตัวขึ้นฝั่งจังหวัดซารังกานี จึงทำให้มีผู้เสียชีวิต 2 ราย ซึ่งพ่อกับลูกถูกคลื่นซัดจมหายไปในทะเลในขณะที่พายุกำลังเคลื่อนตัวขึ้นฝั่ง กระทรวงมหาดไทยสหรัฐรายงานว่ามีครอบครัวประมาณ 127 ครอบครัว ได้อพยพออกจากเมืองไมทุม และเคียมบาแล้ว พื้นที่เกษตรกรรมประมาณ 100 เฮกตาร์ ได้รับความเสียหายอย่างหนัก น้ำท่วมฉับพลัน และมูลค่าความเสียหายอยู่ที่ประมาณ 40 ล้านเปโซฟิลิปปินส์ (778,581 ดอลลาร์สหรัฐ) ไม่รวมสิ่งอำนวยความสะดวก และโครงสร้างของอาคารรัฐบาล เรือลำหนึ่งที่บรรทุกคนประมาณ 17 คน ได้พลิกคว่ำ เนื่องจากคลื่นลมแรงที่เกิดจากพายุฝนฟ้าคะนอง และผู้โดยสารทั้งหมดได้รับการช่วยเหลือในวันรุ่งขึ้นโดยหน่วยยามฝั่งของประเทศฟิลิปปินส์ ฝนตกหนักจากแถบนอกของพายุไต้ฝุ่นรามสูรได้ทำให้เกิดน้ำท่วม และโคลนถล่มในประเทศฟิลิปปินส์ ลมแรงได้ทำให้ต้นไม้จำนวนมากโค่นล้มลง และต้นไม้หนึ่งในนั้น ซึ่งมีเส้นผ่านศูนย์กลางประมาณ 60 เซนติเมตร (2 ฟุต) ได้โค่นล้มทับเจ้าหน้าที่พิทักษ์ป่า 3 ราย คร่าชีวิตผู้คน 2 ราย และมีผู้ได้รับบาดเจ็บสาหัสอีกประมาณ 2 ราย แม่น้ำล้นตลิ่งท่วมท้นในจาโร เมืองอีโลอีโล และมีรายงานจากท้องถิ่นได้รายงานว่าน้ำท่วมในพื้นที่มีระดับลึกถึงเอว เด็กหญิงวัยอายุ 15 ปี ได้จมน้ำเสียชีวิต หลังจากถูกน้ำพัดหายไปในขณะที่กำลังข้ามสะพานแม่น้ำในคาอัวยัน จังหวัดอีซาเบลา น้ำท่วมในเมืองฮิโนบาอันได้ทำให้บ้านเรือนได้รับความเสียหายอย่างหนักประมาณ 6 หลัง และบ้านเรือนได้รับความเสียหายอีกประมาณ 24 หลัง และครอบครัวประมาณ 3,153 ครอบครัว ได้รับผลกระทบจากพายุในประเทศฟิลิปปินส์
หางพายุที่รุนแรงของพายุไต้ฝุ่นรามสูรได้พัดถล่มประเทศฟิลิปปินส์ หลังจากที่พายุกำลังจะกลายเป็นพายุหมุนนอกเขตร้อน จึงทำให้เกิดความเสียหายอย่างร้ายแรงต่ออาคาร และต้นไม้จำนวนมากโค่นล้มลงในทางตะวันตกของวิซายัส พืชผลทางการเกษตร และโครงสร้างของสิ่งก่อสร้างได้รับความเสียหายประมาณ 11 ล้านเปโซฟิลิปปินส์ (214,109 ดอลลาร์สหรัฐ) ในทางตะวันตกของเนกรอส และทำให้บารังไก 40 แห่ง ในจังหวัดอีโลอีโลได้ประสบภัยพิบัติในช่วงสุดสัปดาห์ที่ผ่านมา พื้นที่เกษตรกรรมได้รับความเสียหายประมาณ 5 ล้านเปโซฟิลิปปินส์ (97,322 ดอลลาร์สหรัฐ) ไร่นาใน 5 แห่ง และไร่ข้าวโพดใน 1 แห่ง ได้รับความเสียหายประมาณ 2.5 ล้านเปโซฟิลิปปินส์ (48,661 ดอลลาร์สหรัฐ) และการประมงในพื้นที่ 3 แห่ง ได้รับความเสียหายรวมประมาณ 2.3 ล้านเปโซฟิลิปปินส์ (44,768 ดอลลาร์สหรัฐ) ในจังหวัดเนโกรสโอกซีเดนตัล กรมโยธาธิการ และทางหลวงในทางตะวันตกของวิซายัสรายงานว่าถนนจากบาโคโลดไปทางตอนใต้ของเนกรอสได้รับความเสียหายอยู่ที่ประมาณ 6 ล้านเปโซฟิลิปปินส์ (116,787 ดอลลาร์สหรัฐ) ชาวบ้านประมาณ 200 คน ใน 5 เมือง ทางตอนใต้ของจังหวัดเนโกรสโอกซีเดนตัลได้รับผลกระทบจากน้ำท่วม
ผู้คนประมาณ 40,000 คน จากครอบครัวประมาณ 8,000 ครอบครัว ในจังหวัดอีโลอีโลได้รับผลกระทบจากน้ำท่วมเมื่อสัปดาห์ที่แล้ว โดยอิงจากตัวเลขของสำนักงานสวัสดิการสังคม และการพัฒนาของบ้านเมือง ความเสียหายที่เกิดจากพายุทอร์นาโดที่อาจเกิดขึ้นได้ แม้ว่าความเป็นไปได้นี้จะไม่ได้รับการยืนยัน มีผู้ได้รับบาดเจ็บอย่างน้อย 40 ราย และความเสียหายรวมประมาณ 61 ล้านเปโซฟิลิปปินส์ (1.2 ล้านดอลลาร์สหรัฐ)
ผลกระทบ > ประเทศญี่ปุ่น

เมื่อวันที่ 12 พฤษภาคม สำนักงานอุตุนิยมวิทยาญี่ปุ่น (JMA) ได้ออกคำเตือนสำหรับโตเกียว เนื่องจากมีการคาดการณ์ว่าพายุไต้ฝุ่นรามสูรจะเคลื่อนตัวเข้าใกล้กันกับเมือง ขณะที่พายุกำลังกลายเป็นพายุหมุนนอกเขตร้อน และพายุได้เคลื่อนตัวพัดเข้าชายฝั่งประเทศญี่ปุ่นด้วยความเร็วลมสูงสุด 85 กิโลเมตรต่อชั่วโมง (50 ไมล์ต่อชั่วโมง) เมื่อวันที่ 13 พฤษภาคม และมีคลื่นสูงเป็นเวลาหลายชั่วโมง พายุอยู่ใกล้ทะเลทางตะวันตกเฉียงเหนือของเกาะชิชิจิมะ ประเทศญี่ปุ่น และเคลื่อนตัวไปทางทิศตะวันออกเฉียงเหนือด้วยความเร็วลมที่ต่อเนื่อง 50 กิโลเมตรต่อชั่วโมง (30 ไมล์ต่อชั่วโมง) มีคลื่นสูงประมาณ 5.8 เมตร พื้นที่เกษตรกรรมประมาณ 10 เฮกตาร์ ได้รับความเสียหายอยู่ที่ประมาณ 770 ล้านเยน (8.4 ล้านดอลลาร์สหรัฐ) ในความสูญเสียทางการเกษตร
ดูเพิ่ม

สถานีย่อยพายุหมุนเขตร้อน
ฤดูพายุไต้ฝุ่นแปซิฟิก พ.ศ. 2551
รายชื่อของพายุรามสูร
พายุไต้ฝุ่นที่มีเส้นทางที่คล้ายกัน
พายุไต้ฝุ่นชบา พ.ศ. 2553
พายุไต้ฝุ่นกูโชล พ.ศ. 2555
พายุไต้ฝุ่นเจอลาวัต พ.ศ. 2555
แหล่งข้อมูลอื่น

พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นรามสูร (0802)
สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นรามสูร (0802)
สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นรามสูร (0802)
ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นรามสูร (03W)
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
ภาพเคลื่อนไหวจากดาวเทียมของพายุไต้ฝุ่นรามสูร
พายุไต้ฝุ่นรามสูรกำลังเคลื่อนตัวอยู่ทางทะเลฟิลิปปินเมื่อวันที่ 9 พฤษภาคม พ.ศ. 2551
พายุไต้ฝุ่นรามสูรขณะมีกำลังแรงสูงสุดจากภาพอินฟราเรดเมื่อวันที่ 10 พฤษภาคม พ.ศ. 2551
พายุไต้ฝุ่นกระท้อน (พ.ศ. 2567)
การเตรียมการ > ประเทศฟิลิปปินส์

หลังจากที่สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ตั้งชื่อพายุก็ได้มีการประกาศสัญญาณลมพายุหมุนเขตร้อนหมายเลข 1 สำหรับจังหวัดบาตาเนส จังหวัดคากายัน จังหวัดอีซาเบลา จังหวัดอาปาเยา จังหวัดอาบรา จังหวัดคาลิงกา ทางตะวันออกและตอนกลางของจังหวัดบูลูบุนดูคิน ทางตะวันออกของจังหวัดอีฟูเกา จังหวัดอีโลโคสนอร์เต ทางเหนือของจังหวัดอีโลโคสซูร์ และทางเหนือของจังหวัดเอาโรรา ในขณะที่พายุโซนร้อนกระท้อนทวีกำลังแรงขึ้นจนกลายเป็นพายุโซนร้อนกำลังแรง จึงได้ส่งสัญญาณหมายเลข 2 สำหรับทางตะวันออกเฉียงเหนือของจังหวัดคากายัน และทางตะวันออกของหมู่เกาะบาบูยัน ในขณะที่พายุยังคงทวีกำลังแรงขึ้นสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ ได้ยกระดับสัญญาณเตือนภัยระดับ 3 สำหรับทางตะวันออกเฉียงเหนือของหมู่เกาะบาบูยันเมื่อวันที่ 29 กันยายน หน่วยงานรัฐบาลท้องถิ่นต่าง ๆ ได้ประกาศระงับการเรียนการสอนในวันที่ 30 กันยายน เนื่องจากพายุมีสภาพอากาศเลวร้าย สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ ได้ยกระดับสัญญาณเตือนภัยระดับ 4 บนจังหวัดบาตาเนส และเกาะบาบูยัน มีการประกาศเตือนภัยสีแดงในคาลายัน และซานตาอานา ในจังหวัดคากายัน เขื่อนมากาตได้เปิดทางน้ำล้นเมื่อวันที่ 29 กันยายน เพื่อเตรียมรับมือกับระดับน้ำที่เพิ่มขึ้นอันเนื่องมาจากพายุ คณะกรรมการการเลือกตั้งได้สั่งขยายระยะเวลาการลงทะเบียนผู้มีสิทธิเลือกตั้งสำหรับการเลือกตั้งทั่วไปของดในปี พ.ศ. 2568 ซึ่งกำหนดจะสิ้นสุดในวันที่ 30 กันยายน และในพื้นที่ที่ได้รับผลกระทบจากพายุ ประชาชนประมาณ 1,110 คน ได้รับการอพยพออกจากหุบเขาเขตลัมบักนางคากายัน
การเตรียมการ > ประเทศไต้หวัน

ศูนย์ปฏิบัติการฉุกเฉินกลางแนะนำให้หลีกเลี่ยงการเดินทางไปยังพื้นที่ชายฝั่ง และภูเขา ในขณะที่ชายหาดหลายแห่ง อุทยานแห่งชาติ และบริการเรือข้ามฟาก ได้ถูกปิดให้บริการทั่วทั้งเกาะ อ่างเก็บน้ำประมาณ 25 แห่ง ในเกาสฺยงถูกระบายน้ำออกทั้งหมดเพื่อเตรียมรับมือกับพายุ สำนักงานอุตุนิยมวิทยากลาง (CWA) ได้ส่งคำเตือนเกี่ยวกับการเดินเรือในช่องแคบบาชิตามด้วยคำเตือนทางชายฝั่งเกี่ยวกับพายุไต้ฝุ่นกระท้อนในขณะที่พายุกำลังเคลื่อนตัวเข้าใกล้ประเทศไต้หวัน โรงเรียน สำนักงาน และรัฐบาล ทั้งหมดบนเกาะได้รับคำสั่งให้ปิดทำการเมื่อวันที่ 2 ตุลาคม ผู้คนมากกว่าประมาณ 3,000 คน ได้ถูกอพยพ ในขณะที่ทหารเกือบประมาณ 40,000 นาย ถูกระดมกำลังเพื่อช่วยเหลือ เจ้าหน้าที่ที่ท่าอากาศยานนานาชาติไต้หวันเถา-ยฺเหวียน ยังได้เตือนถึงการหยุดชะงักของเที่ยวบินอีกด้วย และเจ้าหน้าที่ที่เกาสฺยงได้เรียกร้องให้ประชาชนระมัดระวังเกี่ยวกับพายุโดยระลึกถึงความเสียหายที่เกิดจากพายุไต้ฝุ่นเทลมาในปี พ.ศ. 2520 ซึ่งส่งผลกระทบอย่างรุนแรงต่อเมือง
ผลกระทบ > ประเทศไต้หวัน

พายุไต้ฝุ่นกระท้อนได้ทำให้ฝนตกหนักนอกชายฝั่ง และเกิดดินถล่มปิดกั้นทางหลวงซู่หัวในเทศมณฑลฮวาเหลียนเมื่อวันที่ 30 กันยายน เรือบรรทุกสินค้าได้เกยตื้นใกล้เกาะออร์คิด ซึ่งอาจก่อให้เกิดน้ำมันรั่วไหล และลูกเรือทั้งหมด 19 คน ได้รับการช่วยเหลือ มีผู้เสียชีวิต 1 ราย จากการพลัดตกในขณะตัดแต่งต้นไม้ในเทศมณฑลฮวาเหลียน และส่วนอีกรายเสียชีวิตในเทศมณฑลไถตง หลังจากรถของเขาชนกับหินที่ร่วงหล่น มีผู้ได้รับบาดเจ็บจากพายุอย่างน้อยประมาณ 219 คน มีผู้สูญหายอย่างน้อย 2 ราย บ้านเรือนเกือบประมาณ 176,506 หลัง ไม่มีไฟฟ้าใช้ พายุมักจะเคลื่อนตัวพัดถล่มทางชายฝั่งตะวันออก แต่พายุไต้ฝุ่นกระท้อนกลับไม่ปกติเมื่อเคลื่อนตัวพัดถล่มทางชายฝั่งตะวันตก จึงทำให้สื่อของประเทศไต้หวันบรรยายพายุลูกนี้ว่าเป็นพายุ "ประหลาด"
การถอนออกจากรายชื่อ

ดูเพิ่ม: รายชื่อพายุไต้ฝุ่นแปซิฟิกที่ถูกถอนชื่อ และ รายชื่อพายุไต้ฝุ่นที่ถูกถอนชื่อของฟิลิปปินส์
หลังจากที่สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ได้ถอนชื่อ ฮูเลียน ออกจากรายชื่อพายุของฟิลิปปินส์ เนื่องจากพายุได้ก่อให้เกิดความเสียหาย และมีผู้เสียชีวิต แม้ว่าพายุจะไม่ได้เคลื่อนตัวพัดขึ้นฝั่งก็ตาม ชื่อนี้ก็ถูกแทนที่ด้วยชื่อ โฮเซฟา และชื่อ กระท้อน ได้ถูกถอนออกจากรายชื่อพายุไต้ฝุ่นแปซิฟิกอย่างเป็นทางการในระหว่างการประชุมประจำปีครั้งที่ 57 ของคณะกรรมการไต้ฝุ่น คณะกรรมการเศรษฐกิจและสังคมแห่งเอเชียและแปซิฟิก (ESCAP) และองค์การอุตุนิยมวิทยาโลก (WMO) ในเดือนกุมภาพันธ์ พ.ศ. 2568 แม้ว่าจะใช้ชื่อนี้เป็นครั้งแรกก็ตาม
ดูเพิ่ม

สถานีย่อยพายุหมุนเขตร้อน
ฤดูพายุไต้ฝุ่นแปซิฟิก พ.ศ. 2567
รายชื่อของพายุกระท้อน
พายุไต้ฝุ่นที่มีเส้นทางที่คล้ายกัน
พายุไต้ฝุ่นมรกต พ.ศ. 2552
พายุไต้ฝุ่นอูซางิ พ.ศ. 2556
ฟูโดะ โคโตะ เดะ, มาตะ อาชิตะ

ซีรีส์มังงะของญี่ปุ่น
| --- | --- |
ฟูโดะ โคโตะ เดะ, มาตะ อาชิตะ
フードコートで、また明日。 (Fūdo Kōto de, Mata Ashita.)
แนว: นาฏกรรมสุขนาฏกรรม เสี้ยวชีวิต
มังงะ
เขียนโดย: ชินอิจิโร นาริอิเอะ
สำนักพิมพ์: คาโดกาวะโชเต็ง
ในเครือ: คาโดกาวะ คอมิก
นิตยสาร: คอมิก นิวไทป์
กลุ่มเป้าหมาย: เซเน็ง
ตีพิมพ์ตั้งแต่: 10 มีนาคม 2563 (2020-03-10) – ปัจจุบัน
จำนวนเล่ม: 1
อนิเมะโทรทัศน์
กำกับโดย: คาซูโอมิ โคกะ
เขียนบทโดย: จุกกิ ฮานาดะ
ดนตรีโดย: คานะ อุทาทาเนะ
สตูดิโอ: อาเทลิเย่ร์ ปองต์ดาร์ก
ฉาย:  2568 (2025)  –  กำหนดการ
ฟูโดะ โคโตะ เดะ, มาตะ อาชิตะ. (ญี่ปุ่น: フードコートで、また明日。, โรมาจิ: Fūdo Kōto de, Mata Ashita., แปลว่า พรุ่งนี้เจอกันที่ศูนย์อาหาร) เป็นซีรีส์มังงะญี่ปุ่นที่เขียนและวาดภาพประกอบโดยชินอิจิโร นาริอิเอะ เดิมทีเรื่องนี้เริ่มต้นเผยแพร่เป็นเว็บคอมิกที่เผยแพร่ผ่านบัญชีของทวิตเตอร์ของผู้เขียนเมื่อเดือนตุลาคม พ.ศ. 2562 ต่อมาได้รับการตีพิมพ์โดยคาโดกาวะโชเต็ง และเริ่มตีพิมพ์เป็นตอนในเว็บไซต์คอมิก นิวไทป์  ในเดือนมีนาคม พ.ศ. 2563 ซีรีส์อนิเมะทางโทรทัศน์ที่ผลิตโดยสตูดิโออาเทลิเย่ร์ ปองต์ดาร์ก มีกำหนดออกอากาศในปี พ.ศ. 2568
สื่อ > มังงะ

ฟูโด โคโตะ เด, มาตะ อาชิตะเขียนและวาดภาพประกอบโดยชินอิจิโร นาริอิเอะ เริ่มต้นเผยแพร่เป็นเว็บคอมิคที่เผยแพร่บนบัญชีทวิตเตอร์ของผู้เขียนเมื่อวันที่ 24 ตุลาคม พ.ศ. 2562 ต่อมาได้รับการตีพิมพ์โดยโดยคาโดกาวะโชเต็งและเริ่มตีพิมพ์เป็นตอนในเว็บไซต์คอมิก นิวไทป์ เมื่อวันที่ 10 มีนาคม พ.ศ. 2563 ซีรีส์นี้ได้จบภาคแรกในวันที่ 12 มกราคม พ.ศ. 2564 และได้เริ่มภาคที่สองในวันที่ 6 กันยายน พ.ศ. 2565 คาโดกาวะโชเต็งเริ่มตีพิมพ์และวางจำหน่ายในรูปแบบเล่ม(tankōbon) เมื่อวันที่ 10 มีนาคม พ.ศ. 2564 มีการออกจำหน่ายแล้วจำนวน 1 เล่ม
| # | วันที่ออกจำหน่ายภาษาญี่ปุ่น | ISBN ภาษาญี่ปุ่น |
| --- | --- | --- |
| 1 |  10 มีนาคม พ.ศ. 2564 | 978-4-04-109892-9 |
| 2 |  31 มีนาคม พ.ศ. 2568 | 978-4-04-114803-7 |
สื่อ > อนิเมะ

มีการประกาศสร้างเป็นซีรีส์อนิเมะทางโทรทัศน์ เมื่อวันที่ 13 ธันวาคม พ.ศ. 2567 ซีรีส์เรื่องนี้ผลิตโดยสตูดิโออาเทลิเย่ร์ ปองต์ดาร์กและกำกับโดยคาซูโอมิ โคกะ เขียนบทโดยจุกกิ ฮานาดะ ออกแบบตัวละครโดยคิวตะ ซาไค และเพลงประกอบที่แต่งโดยคานะ อุทาทาเนะ มีกำหนดการออกอากาศในปี พ.ศ. 2568
แหล่งข้อมูลอื่น

เว็บไซต์อย่างเป็นทางการของมังงะที่ KadoComi (ในภาษาญี่ปุ่น)
เว็บไซต์อย่างเป็นทางการของอนิเมะ (ในภาษาญี่ปุ่น)
ฟูโดะ โคโตะ เดะ, มาตะ อาชิตะ (มังงะ) ที่เครือข่ายข่าวอนิเมะ
เอ็มทีวีไทยแลนด์

เว็บย่อ
mtvth
| --- | --- |

ประเทศ:  ไทย
แบบรายการ
ระบบภาพ: 1080i (HDTV)  480i (SDTV)
ความเป็นเจ้าของ
เจ้าของ: บริษัท อันลิมิเต็ด คอนเท้นท์ จำกัด
ช่องรอง: VH1, Nickelodeon
ประวัติ
เริ่มออกอากาศ: ยุคที่ 1: 1 พฤศจิกายน พ.ศ. 2544 - 16 พฤษภาคม พ.ศ. 2554, ยุคที่ 2: กันยายน พ.ศ. 2556 -   9 กุมภาพันธ์ พ.ศ. 2559
ลิงก์
เว็บไซต์: mtvthailand.com
ออกอากาศ

เคเบิลทีวี
ไทยคม 5: 3520 H 28125 3/4 (SD)
ทีวีดาวเทียม
ทรูวิชั่นส์: ช่อง 362(HD)
จีเอ็มเอ็มแซต: ช่อง 35(SD)
Sunbox: ช่อง 65(SD)
PSI: ช่อง 158(SD)
Dynasat: ช่อง 128(SD)
 
เอ็มทีวีไทยแลนด์ (อังกฤษ: MTV Thailand) เป็นสถานีโทรทัศน์ทางดนตรีในประเทศไทย ปัจจุบันบริหารงานโดยบริษัท อันลิมิเต็ด คอนเท้นท์ จำกัด ออกอากาศครั้งแรกเมื่อวันที่ 1 พฤศจิกายน พ.ศ. 2544 โดยรายการแรกที่ออกอากาศคือรายการ เอ็มทีวีไทยแลนด์ฮิตลิสต์ ดำเนินรายการโดย วีเจแองจี้ ส่วนมิวสิกวิดีโอเพลงแรกที่เปิดคือ เพลงพันธ์ทิพย์ ของโลโซ สำหรับกลุ่มเป้าหมายหลักของเอ็มทีวีไทยแลนด์คือวัยรุ่นกินอาณาเขตตั้งแต่วัยรุ่นตอนต้น-ตอนปลาย อายุตั้งแต่ 12-25 ปี และกลุ่มเป้าหมายรองคืออายุตั้งแต่ 25-35 ปี
เอ็มทีวีไทยแลนด์ออกอากาศครั้งแรกบนช่อง 49 เครือยูบีซี ต่อมาย้ายมาช่องยูบีซี 32 ต่อมา เอ็มทีวีไทยแลนด์ประกาศย้ายการออกอากาศในไทยวันที่ 1 พฤศจิกายน พ.ศ. 2549 จากเคเบิลทีวี ช่องทรูวิชั่นส์ไปแพร่ภาพทางทีวีดาวเทียม ดีทีเอช หรือรับชมผ่านเคเบิลทีวีท้องถิ่น ขณะนี้เอ็มทีวีไทยแลนด์ ได้ย้ายการออกอากาศจากสไมล์ทีวี เน็ตเวิร์ค โดยได้กลับมาออกอากาศ ทาง ทรูวิชั่นส์ เมื่อวันที่ 16 พฤษภาคม พ.ศ. 2551 ย้ายมาอยู่ช่อง 85 เมื่อวันที่ 12 มกราคม พ.ศ. 2553 ออกอากาศในวันสุดท้ายของคืนวันที่ 15 พฤษภาคม พ.ศ. 2554 
ปัจจุบันเอ็มทีวีได้กลับมาออกอากาศใหม่อีกครั้งทางช่องทรูวิชันส์ เมื่อวันที่ 18 เมษายน พ.ศ. 2556 โดยถ่ายทอดสัญญาณของเอ็มทีวีเอเชียมา และออกอากาศอย่างเป็นทางการผ่านระบบซีแบนด์ (ที่ได้รับสัมปทานความถี่ช่องดาวเทียมของ อสมท.) และเคยูแบนด์ในวันที่ 1 พฤษภาคม พ.ศ. 2556 ต่อมาในเดือนกันยายน พ.ศ. 2556 กลับมาฉายอีกครั้งในรูปแบบเอ็มทีวีไทยแลนด์
นอกจากการออกอากาศทางช่องสถานี เอ็มทีวีไทยแลนด์ยังมีกิจกรรมคอนเสิร์ต งานเทศกาลดนตรี อีกทั้งยังมีโครงการและกิจกรรมการกุศลต่าง ๆ
ประวัติการออกอากาศ

เอ็มทีวีในเอเชียเริ่มมีครั้งแรกในปี พ.ศ. 2535 โดยเริ่มจากเอ็มทีวีญี่ปุ่น หลังจากนั้นในปี พ.ศ. 2538 จึงได้มีเอ็มทีวีเอเชียซึ่งออกอากาศในหลายประเทศและได้รับความนิยม หลังจากนั้นในช่วงปี พ.ศ. 2544-2545 เอ็มทีวีเอเชียได้แยกช่องออกเป็นอีกสามช่องคือ เอ็มทีวีฟิลิปปินส์ เอ็มทีวีไทยแลนด์ และเอ็มทีวีอินโดนีเซีย
เอ็มทีวีไทยแลนด์ เป็นสถานีโทรทัศน์ทางดนตรีในประเทศไทย 24 ชั่วโมง เป็นการร่วมลงทุนกันระหว่างเอ็มทีวีเอเชียเน็ทเวิร์ค และบริษัท มีเดีย คอมมูนิเคชั่น เน็ทเวิร์คส จำกัด ภายใต้การบริหารงานของบริษัท มิวสิก เทเลวิชั่น เน็ทเวิร์ค จำกัด (บริษัทในเครือบริษัท มีเดีย คอมมูนิเคชั่น เน็ทเวิร์คส จำกัด) โดยออกอากาศครั้งแรกเมื่อวันที่ 1 พฤศจิกายน พ.ศ. 2544 โดยรายการแรกที่ออกอากาศคือรายการ เอ็มทีวีไทยแลนด์ฮิตลิสต์  ดำเนินรายการโดย วีเจแองจี้ ส่วนมิวสิกวิดีโอเพลงแรกที่เปิดคือเพลง "พันธ์ทิพย์" ของโลโซ ส่วนเพลงสากลเพลงแรกที่ออกอากาศคือเพลง "ป็อป" ของวงเอ็นซิงก์ โดยออกอากาศทางช่องยูบีซี 49 แทนช่องเอ็มทีวีเอเชียที่มีอยู่เดิมทางยูบีซี ต่อมา 1 กุมภาพันธ์ พ.ศ. 2548 ยูบีซีได้จัดลำดับเลขช่องรายการใหม่ โดยย้ายจากช่อง 49 มาอยู่ที่ช่อง 32
ต่อมาเอ็มทีวีไทยแลนด์ประกาศย้ายการออกอากาศในไทยวันที่ 1 พฤศจิกายน พ.ศ. 2549 จากเคเบิลทีวี ช่องทรูวิชั่นส์ เนื่องจากหมดสัญญา 5 ปี ไปแพร่ภาพทางทีวีดาวเทียม ดีทีเอช และ กับลูกค้าเคเบิลท้องถิ่น 2 ล้านครัวเรือน โดยออกอากาศพร้อมช่องเครือข่ายอย่าง วีเอชวัน และนิกเคลโลเดียน ออกอากาศต่อเนื่องถึงวันที่ 30 เมษายน พ.ศ. 2551 หลังจากนั้นอยู่ในช่วงไม่ได้ออกอากาศที่ใด (ออฟแอร์)
เอ็มทีวีไทยแลนด์ได้กลับมาทดลองออกอากาศทางทรูวิชั่นส์ ช่อง 111 เมื่อวันที่ 16 พฤษภาคม พ.ศ. 2551 จากนั้นย้ายมาที่ช่อง 85 เมื่อวันที่ 12 มกราคม พ.ศ. 2553  โดยอยู่ในแพ็กเกจโกลด์ของทรูวิชั่นส์เฉพาะระบบจานดาวเทียม เอ็มทีวีไทยแลนด์ออกอากาศในวันสุดท้ายของคืนวันที่ 15 พฤษภาคม พ.ศ. 2554 และ 23 พฤษภาคม พ.ศ. 2554 ได้ปิดตัวลงอย่างเป็นทางการ
ไวอาคอมอินเตอร์เนชันแนลมีเดียเนตเวิร์กเอเชีย ประกาศข้อตกลงให้สัญญาอนุญาตให้ใช้สิทธิโดยเด็ดขาดกับ บริษัท แอปเปิลทูล บริษัทในเครือวีอาร์วันมีเดียกรุป ทำให้เอ็มทีวีไทยแลนด์กลับมาออกอากาศในประเทศไทย โดยถ่ายทอดสัญญาณของเอ็มทีวีเอเชียมา เริ่มทดลองออกอากาศเมื่อวันที่ 18 เมษายน พ.ศ. 2556 ทางทรูวิชั่นส์ ช่อง 59 สำหรับแพ็กเกจฟรีวิว และจานดาวเทียม ไทยคม 5 ระบบซีแบนด์ และออกอากาศอย่างเป็นทางการวันที่ 1 พฤษภาคม ในปีเดียวกัน ผ่านระบบดาวเทียมฟรีแบนด์ และเคยูแบนด์ หลังจากนั้นเอ็มทีวีไทยแลนด์กลับมาออกอากาศ ภายใต้บริษัท อันลิมิเต็ด คอนเท้นท์ จำกัด เกิดจากการร่วมทุนระหว่าง บริษัท ดีเอ็นเอ 2002 จำกัด (มหาชน) ในสัดส่วน 50% กับทางนายกุลพงศ์ บุนนาค และนายอมฤต ศุขวณิช อีก 50% ด้วยทุนจดทะเบียนเบื้องต้น 20 ล้านบาท โดยได้รับสิทธิ์ดูแลเอ็มทีวีไทยแลนด์ 5 ปี
รูปแบบและรายการ

รูปแบบรายการตอบสนองไลฟ์สไตล์ของวัยรุ่น สำหรับกลุ่มเป้าหมายหลักของเอ็มทีวีไทยแลนด์คือวัยรุ่นกินอาณาเขตตั้งแต่วัยรุ่นตอนต้น-ตอนปลาย อายุตั้งแต่ 12-25 ปี และกลุ่มเป้าหมายรองคืออายุตั้งแต่ 25-35 ปี โดยมีรูปแบบรายการในส่วนของดนตรี เพลง ศิลปิน ภาพยนตร์ ไลฟ์สไตล์ และรายการเรียลลิตี้โชว์
รูปแบบและรายการ > รายการสด

เอ็มทีวี มีรายการสด 2 รายการคือ เอ็มทีวีอาฟเตอร์สคูล เวลา 18.00 น. และรายการเอ็มทีวีออนแอร์ไลฟ์ เวลา 19.00 ในรายการนี้มีสัมภาษณ์สดกับศิลปิน ส่วนในวันศุกร์จะมีเนื้อหาเกี่ยวกับภาพยนตร์
รูปแบบและรายการ > รายการเฉพาะทาง

รายการที่เสนอแนวดนตรีแต่ละประเภทต่าง ๆ เช่น เอ็มทีวีออนเดอะร็อก เป็นรายการเพลงร็อกตั้งแต่แนวฮาร์ดคอร์ เฮฟวี่เมทัล จัดรายการโดยวีเจเจน เอ็มทีวีเดอะครีม รายการเพลงร็อกทันสมัย เพลงร็อกฝั่งอังกฤษ อัลเทอร์เนทีฟ[ต้องการอ้างอิง] เอ็มทีวีเอเชียดีไลต์ รายการเพลงเอเชีย เปิดเพลงหลาย ๆ ประเทศในเอเชีย ตั้งแต่ เกาหลี ไต้หวัน ญี่ปุ่น อินโดนีเซีย มาเลเซีย ฟิลิปปินส์ จีน เป็นต้น จัดรายการโดยวีเจนิกกี้ ดาฮิป รายการเพลงแนวฮิปฮอป อาร์แอนด์บี ไม่มีวีเจ เอ็มทีวีสปินน์ รายการเพลงแด๊นซ์ เต้นรำ ทันสมัยที่เปิดในคลับ และ เอ็มทีวีชิลล์เอาต์  เปิดเพลงแนวชิลล์เอาท์ ผ่อนคลาย
รูปแบบและรายการ > อื่น ๆ

รายการโดยส่วนใหญ่ จะเปิดมิวสิกวิดีโอโดยไม่มีวีเจ ส่วนรายการที่แนะนำเพลงใหม่ประจำสัปดาห์คือรายการ เอ็มทีวีเดบิวต์  นอกจากนั้นยังมีการจัดอันดับเพลงตามยอดการขอและยอดการเปิดออกอากาศจากทุกๆ รายการในรายการ เอ็มทีวีชาร์ท
เอ็มทีวีไทยแลนด์ยังมีรายการนำเสนอข่าวออกอากาศทุกวัน ความยาวประมาณ 10 นาที ในรายการ เอ็มทีวีบัซซ์  และยังมีรายการเกี่ยวกับภาพยนตร์ คือรายการ เอ็มทีวีสกรีน
รูปแบบและรายการ > รายการต่างประเทศ

เอ็มทีวีไทยแลนด์ได้นำเสนอรายการจากต่างประเทศทั้งฝั่งอเมริกา ยุโรปและเอเชีย โดยรายการจากอเมริกาส่วนใหญ่เป็นรายการเรียลลิตี้โชว์ เช่น รายการ พิมป์มายไรด์  เป็นรายการที่แรกเดิมพิธีกรคือ เอกซ์-ซิบิต เป็นรายการนำรถเก่าจากคนทางบ้านมาแต่งใหม่ ได้รับความนิยมอย่างมากจนมีเวอร์ชัน เอ็มทีวีพิมป์มายไรด์อินเตอร์เนชันแนล และ พิมป์มายไรด์ยูเค 
ส่วนรายการที่ได้รับความนิยมไม่แพ้กันคือ พังก์'ด มีพิธีกรคือ แอชตัน คุชเชอร์ ที่สร้างสถานการณ์กลั่นแกล้งคนดัง เป็นรายการประเภทซ่อนกล้อง มีดาราที่ถูกกลั่นแกล้งเช่น จัสติน ทิมเบอร์เลคเอค่อนโจส สโตน เป็นต้น และมีรายการประเภทซ่อนกล้องอีกรายการที่ยั่วโมโหคน คือรายการ บอยลิงพอยต์
รายการเรียลลิตี้โชว์ มีอยู่หลายรายการทั้งเรียลลิตี้โชว์คนดังอย่าง ดิแอชลีซิมป์สันโชว์ ดิออสบอร์นส และ นิวลีเวดส์: นิกแอนด์เจสสิกา ไลฟ์ออฟไรอัน และ รายการประเภทนัดบอดมีอยู่หลายรายการ เช่น รูมไรเดอร์ส เอ็มทีวีสกอร์ ส่วนรายการเรียลลิตี้ประเภทกึ่งสารคดี เช่น เอ็มทีวีทรูไลฟ์ และ เอตธ์แอนด์โอเชียน เป็นต้น ยังมีรายการประเภทแอนิเมชัน เช่น แวส์มายด็อกแอต? และ อูซาวิช เป็นต้น
ส่วนรายการที่ผลิตจากเอ็มทีวี เอเชีย ส่วนใหญ่จะเป็นรายการเพื่อสนับสนุน ศิลปินประจำเดือน เช่น เอ็มทีวีแอสก์ ไฟฟ์ติงส์ยูนีดทูโนว์ ท็อปเทนเฟเวอริตส์ เป็นต้น
รายการประเภทการแจกรางวัล ในเอ็มทีวีแต่ละภูมิภาคมักจะมีมอบรางวัลให้กับศิลปิน มิวสิกวิดีโอ ภาพยนตร์ คือ
เอ็มทีวี เอเชีย อวอร์ดส (MTV Asia Awards)
เอ็มทีวี วิดีโอ มิวสิก อวอร์ดส (MTV Video Music Awards)
เอ็มทีวี มูวี่ อวอร์ดส (MTV Movie Awards)
เอ็มทีวี ยุโรป มิวสิก อวอร์ดส (MTV Europe Music Awards)
เอ็มทีวี วิดีโอ มิวสิก อวอร์ดส เจแปน (MTV Video Music Awards Japan)
เอ็มทีวี ออสเตรเลีย วิดีโอ มิวสิก อวอร์ดส (MTV Australia Video Music Awards)
เอ็มทีวี วิดีโอ มิวสิก อวอร์ด ลาติน อเมริกา (MTV Video Music Awards Latin America)[ต้องการอ้างอิง]
รูปแบบและรายการ > รายการในช่องฟรีทีวี

นอกจากออกแพร่ภาพทางช่องเคเบิลทีวีแล้ว เอ็มทีวีไทยแลนด์ยังมีรายการออกอากาศทางฟรีทีวี คือรายการ เอ็มทีวีนิวส์ออนทีไอทีวี ทางช่องทีไอทีวี เป็นรายการสรุป ข่าว เบื้องหลังต่าง ๆ ไม่ว่าดนตรี หรือภาพยนตร์ เริ่มออกอากาศครั้งแรกวันศุกร์ที่ 2 พฤศจิกายน พ.ศ. 2550 แต่ก็ได้ยกเลิกออกอากาศไปหลังจากที่สถานีทีไอทีวีถูกระงับการออกอากาศไป และต่อมากับรายการทางช่อง 5 ชื่อรายการ เอ็มทีวีสกูลแอตแท็ก ที่มีรูปแบบรายการนำศิลปินไปสร้างความประหลาดใจ ออกอากาศวันพฤหัส เวลา 17.05 – 17.30 น. ดำเนิน รายการโดย ศุภกาญจน์ ปลอดภัย และภูมิใจ  ตั้งสง่า ปัจจุบันยุติการออกอากาศไปแล้ว
วีเจ VJ (Video Jockey)

เบญจรัตน์ วิศิษฐ์กิจการ (ชื่อเล่น: เบลล์)
การณิก ทองเปี่ยม (ชื่อเล่น: นิกกี้)
ภูมิใจ ตั้งสง่า (ชื่อเล่น: ภูมิ)
ชมพูนุช เศวตวงศ์ (ชื่อเล่น: อเล็กซ์)
ศุภกาญจน์ ปลอดภัย (ชื่อเล่น: เจย์)
บุญ เบญจกุล (ชื่อเล่น: อาร์เธอร์)
วริศ ลิ่มอติบูลย์ (ชื่อเล่น: ปีเตอร์)
อลิส ทอย
วีเจที่มาจากการคัดเลือกในโครงการวีเจฮันต์ คือ "วีเจภูมิ" และ "วีเจนิกกี้" "วีเจอเล็กซ์" "วีเจแวว"
วีเจภูมิยังเป็นดีเจทางคลื่น เวอร์จิ้นฮิต เคยเป็นพิธีกรให้กับเวทีทอง และมีผลงานภาพยนตร์ชุมทางรถไฟผี วีเจนิกกี้อดีตเชียร์ลีดเดอร์ของมหาวิทยาลัยธรรมศาสตร์ มีผลงานภาพยนตร์โฆษณาผลิตภัณฑ์ไนกี้คู่กับนักฟุตบอลลีซอ วีเจเจน ได้ฝากผลงานถ่ายนิตยสาร และเป็นนักแสดง พิธีกร
| --- | --- |
 วุฒิธร มิลินทจินดา (ชื่อเล่น: วู้ดดี้)  ชนิกา สุจริตกุล (ชื่อเล่น: ฟ้า)  มิเชล วอร์กอด  โรวีน่า เค็นเน็ตต์  แองจี้ เฮสติ้ง  แมทธิว ดีน:  จอห์น เดล คาสติลโล (ชื่อเล่น: จอห์น)  ยุพาพักตร์ วัชราภัย (ชื่อเล่น: อิ๊บ)  ปกฉัตร เทียมชัย (ชื่อเล่น: จิ๊บ)  ณัฐพล ลียะวนิช (ชื่อเล่น: ต่าย)  เจน ศรีประยูร (แวว)  แอนนี่ ทรัพย์เสริมศรี (ชื่อเล่น: แอนนี่)  วัชรบูล ลี้สุวรรณ (ชื่อเล่น: โน้ต)  เจนสุดา ปานโต (ชื่อเล่น: เจน)  อำไพรัตน์ เตชะภูวภัทร (ชื่อเล่น: บี)
ตำแหน่งศิลปินประจำเดือน > ตำแหน่งศิลปินประจำเดือนในอดีต

ในแต่ละเดือน เอ็มทีวีไทยแลนด์ จะนำเสนอศิลปินประจำเดือน (Platform) โดยในส่วนของศิลปินต่างประเทศ มีตำแหน่ง "อาร์ทิสต์ออฟเดอะมันธ์" "บัซเวิร์ธตี" "เอ็มทีวีฮอต"
"อาร์ทิสต์ออฟเดอะมันธ์"  เป็นศิลปินต่างประเทศที่มีชื่อเสียงแล้ว ที่ผ่านมาเช่น อาวริล ลาวีญ ลินคิน พาร์ค เป็นต้น โดยเอ็มทีวีไทยแลนด์ จะมีรายการพิเศษจากต่างประเทศ เช่นรายการ เมกกิงออฟวิดีโอ  เป็นต้น ส่วน "บัซเวิร์ธตี" เป็นศิลปินใหม่ที่ได้รับความนิยม ที่ผ่านมา เช่น มิคา, อาร์กติก มังกี้ส์, มาย เคมิคอล โรแมนซ์ เป็นต้น
ส่วน "เอ็มทีวีฮอต" เป็นตำแหน่งศิลปินเอเชียประจำเดือนที่ผ่านมา เช่น โบอา แวนเนส วู เอส.เอช.อี. และ เจย์ โจว์ เป็นต้น ส่วนตำแหน่งของศิลปินไทยคือ "เอ็มทีวีอาร์ทิสต์โฟกัส" และ "เอ็มทีวีอเลิร์ตอาร์ทิสต์"  สำหรับศิลปิน "เอ็มทีวีอาร์ทิสต์โฟกัส" คือศิลปินที่มีชื่อเสียงแล้วกำลังจะมีผลงานอัลบั้มใหม่ ที่ผ่านมาส่วน "เอ็มทีวีอาร์ทิสต์โฟกัส" เดิมชื่อ "เอ็มทีวีโมโตอเลิร์ตอาร์ทิสต์" เป็นตำแหน่งศิลปินใหม่ที่น่าจับตามอง
นอกจากนั้นยังมีตำแหน่ง "เอ็มทีวีดู๊ด"  ที่คัดสรรห้าบุคคลที่เป็นตัวอย่าง น่าเชื่อถือ ในอาชีพต่าง ๆ โดยสามารถติดตามรายการพิเศษของตำแหน่ง "เอ็มทีวีดู๊ด" จากรายการ เอ็มทีวีบล็อก
ตำแหน่งศิลปินประจำเดือน > ตำแหน่งศิลปินประจำเดือนในปัจจุบัน

ประจำบันตำแหน่งศิลปินประจำเดือน ในตำแหน่ง "เอ็มทีวีฟีตเจอร์อาร์ทิส"  สำหรับศิลปินทั้งในและต่างประเทศ โดยศิลปินเพลงสากลเป็นศิลปินเดียวเช่นเดียวกับของเอ็มทีวีเอเชีย ส่วนศิลปินไทยและศิลปินเอเชีย เอ็มทีวีไทยแลนด์จะเป็นฝ่ายคัดเลือกศิลปินมานำเสนอ
นอกจากนี้ยังมีตำแหน่ง "ดิสอีส" เป็นศิลปินใหม่ที่ยังไม่ได้รับความนิยม เป็นเพลงที่หาฟังได้ไม่บ่อย แต่เอ็มทีวีไทยแลนด์อยากแนะนำให้เป็นอีกทางเลือกหนึ่ง โดยจะนำเสนอเป็นแนวเพลงในสปอตโฆษณา อยู่ 4 ตัว เช่น ดีสอีสร็อก ดีสอีสป็อป ดีสอีสฮิปฮอป คละกันทั้งศิลปินไทยและต่างประเทศ โดยใน 1 เดือนอาจมีให้ดู 4 หรือ 8 ศิลปิน เป็นตำแหน่งประจำเดือนที่มีช่วงเวลากลางเดือนหนึ่ง (ประมาณวันที่ 15) ถึงอีกกลางเดือนหนึ่ง
สำหรับตำแหน่ง "เอ็มทีวีพุช" เป็นตำแหน่งศิลปินประจำเดือนที่เหมือนกันกับเอ็มทีวีกว่าอีก 140 ประเทศทั่วโลก คือศิลปินที่เอ็มทีวีต่างลงความเห็นว่าควรผลักดันให้ศิลปินนั้นเกิด
ชาร์ท อันดับเพลง

เอ็มทีวีไทยแลนด์ มีการจัดอันดับประจำสัปดาห์ ทั้งชาร์ทเพลงไทยและเพลงสากล ซึ่งวัดผลจากยอดขอเพลงจากผู้ฟังและจำนวนการเปิดเพลง ประกาศผลทุกวันเสาร์ในรายการ เอ็มทีวีชาร์ท และถือนับเป็นชาร์ทเพลงที่บ่งบอกความนิยมของผู้ฟังประเทศไทยชาร์ทหนึ่ง โดยเฉพาะอย่างยิ่งในอันดับเพลงได้รับความสนใจจากสื่อมวลชนเกาหลี อย่างเช่น เมื่อครั้งที่วงโซนยอชิแด กลุ่มนักร้องสาวไปออกรายการโทรทัศน์ที่ชื่อ Park Joong Hoon Show Korea Sunday Night เมื่อวันที่ 8 มีนาคม พ.ศ. 2552 พิธีกรก็ได้บอกข้อมูลให้ทางวงให้ทราบว่าเพลง "กี" (Gee) ของทางวงขึ้นอันดับ 1 ชาร์ทเพลงสากล ทำให้ทางวงกล่าวขอบคุณแฟนเพลงชาวไทย เป็นภาษาไทยในครั้งนี้ หรือเมื่อครั้งที่เพลง "Tell Me" ของวงวันเดอร์เกิลส์ ขึ้นอันดับ 1 บนชาร์ทเดียวกัน ทางสื่อเกาหลีก็เสนอข่าวดังกล่าวเกี่ยวกับวง ซึ่งทางวงก็รู้ข่าวว่าขึ้นอันดับ 1 ของชาร์ทนี้เมื่อครั้งที่อยู่ที่เกาหลี
นอกจากชาร์ทประจำสัปดาห์แล้ว ในปลายปีเอ็มทีวีไทยแลนด์ยังมีการสรุปอันดับเพลงประจำปี ของทุก ๆ ปี ด้วย